Anlevament ëd limasse

L'anlevament ëd limasse a l'é na grinfa dla zootécnica, ch'a l'ha com but chërse lumasse për esse mangià o dovrà ant l'andustria cosmética.
 Stòria 
L'anlevament ëd lumasse a l'é documentà dai temp dij Roman, con anlevament conossù a Tarquinia.

Plinio ël Vej a parla d'un anlevament ëd lumasse andoa le bestie a venio nutrìe con mangé e vin.

 Fasson d'anlevament 

 Fasson d'anlevament al duert 
miniatura|anlevament al duert
Pi complicà ma pi spantià: an Italia al 97%. 

Costa fasson a consist ant l'introdussion an cioende (anti-bava e anti-scapà) dle lumasse fumele destinà a la riprodussion për moltiplicasse.

Ël teren anciovendà a l'é sëmnà con piante për nutriment, angrass lest, creassion d'un leu ideal e sicur për le limasse. Le smens a peulo esse ëd còj sivalié, còste, rampon spadon, trafeuj nan e virasol.

Ël prodòt a l'é considerà pi bon e savurì con costa fasson.

 Fasson d'anlevament sarà 
miniatura|Anlevament sarà
Costa fasson d'anlevament l'é tipica ëd Fransa e Spagna. 

Ant n'anvironament sarà, le limasse a son riparà dai predator, ma ël cost a l'é motobin pi aut, përché a venta manten-e ël leu polid e buté andrinta ël mangé.

Ant un leu sarà a l'é men comun la cassa da part ëd bòje, reptij e osej.

L'ecessiva assimilassion d'anidrid carbònica e la mancà possibilità d'avej l'umidità natural a porta la limassa a avej na carn con bassa sust che na vira cheuita a perd n'auta part dël pèis.

 Cheujta e spurgament 
Le limasse anlevà a peulo esse cheujte tut l'ann: na vita cheujte a son butà a spurghé i lìquid an gabie o cassie an bòsch për 10-15 sensa mangé, për peuj esse anvlopà.

 L'anlevament ëd limasse an Italia 
An Italia a-i son apopré 9.000 asiende professionaj ant ël setor ch'a riessu a produve ël 49% dël mercë intern, antratan ël 51% dla produssion a ven dai Paìs dl'Europa dl'Est e dël Magreb. 

Ël mercà dle limasse an Italia a valej 210 milion d'euro, antratan ël prodòt intern a l'é 120 milion d'euro l'ann.

Piemont, Lombardìa e Toscan-a a son le region ch'a prodùvo pi limasse.

Tante asiende a dovro la Fasson Cheraschèisa: Cherasch a l'é an efet un pòlo dl'anlevament ëd limasse, nen mach n'esempi d'ecelensa.

A Borgh San Dalmass, a s ten la Fera Frèida dla Lumassa, ch'a l'é organisà da pi ëd 450 edission.https://www.visitcuneese.it/dettaglio-evento/-/d/fiera-fredda-della-lumaca

 Mercà mondial 
Ant ël 2014 a j'ero stàite consomà 811.000 tonelà ëd limasse dle specie Cornu aspersum  e Helix pomatia an costi paìs:https://web.archive.org/web/20170803111807/http://istitutodielicicoltura.it/it/it/trend-di-crescita
PaìsConsum (Tonelà)1 382.0002  Spagna245.0003  Italia40.0004  Grecia28.0005  Portugal18.000Avans dël Mond93.000TOTAL MONDIAL811.000

Le lumasse a son consumà prinsipalment sota forma ëd mangé, ma lor bava, ant l'andustria cosmética e lor euv (ciamà cavial ëd lumassa) a son ëdcò dovrà. 

 Nòte 

Categorìa:Travaj ëd la campagna